**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**ZÁKON**

z ....... 2019,

**ktorým sa mení zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení zákona č. 309/2007 Z. z., zákona č. 140/2008 Z. z., zákona č. 132/2010 Z. z., zákona č. 136/2010 Z. z., zákona č. 470/2011 Z. z., zákona č. 154/ 2013 Z. z., zákona č. 308/2013 Z. z., zákona č. 58/2014 Z. z., zákona č. 204/2014 Z. z., zákona č. 118/2015 Z. z., zákona č. 128/2015 Z. z. a zákona č. 378/2015 Z. z. sa mení a dopĺňa takto:

1. V § 7 ods. 1 písm. a) sa za slová „bezpečnosti a ochrany zdravia pri práci,10)“ vkladajú slová „okrem dopravných predpisov,“.

2. V § 7 sa za odsek 9 vkladá nový odsek 10, ktorý znie:

„(10) Zamestnávateľ môže zveriť motorové vozidlo len zamestnancovi, ktorý je držiteľom príslušného vodičského oprávnenia. Zamestnávateľ nie je povinný zabezpečiť zamestnancovi pred zverením motorového vozidla absolvovanie skúšobnej jazdy na príslušnom motorovom vozidle, ani poskytnúť návod na obsluhu príslušného motorového vozidla.“.

**Čl. II**

Tento zákon nadobúda účinnosť 1. mája 2019.